**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2020. január 30-ai nyilvános ülésére**

**TÁRGY:**

**Köztisztviselők 2020. évi teljesítménykövetelmények alapját képező kiemelt célok meghatározása**

**ELŐADÓ:**

Mestyán Valéria címzetes főjegyző

Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (továbbiakban Kttv.) 130. §-a értelmében a kormánytisztviselő (köztisztviselő) munkateljesítményét a munkáltatói jogkör gyakorlója mérlegelési jogkörében eljárva írásban értékeli (teljesítményértékelés).

A közszolgálati egyéni teljesítményértékelésről szóló 10/2013. (I.21.) Korm. rendelet alapján a stratégiai egyéni teljesítménykövetelmény a szervezet stratégiai célkitűzéséből lebontott egyéni feladat, amelynek teljesítésével a közszolgálati tisztviselő a stratégiai célok elérésére a munkavégzése során befolyással lehet, és amellyel elő tudja mozdítani a szervezet eredményes és hatékony munkáját.

A teljesítményértékelés lényege a köztisztviselő teljesítményének folyamatos figyelemmel kísérése, mérése, célja pedig, hogy a közszolgálati jogviszonyban állók mind magasabb szakmai színvonalon, hatékonyabban lássák el igazgatási tevékenységüket. Ez a cél csak akkor érhető el, ha valamennyi köztisztviselő megismeri, elfogadja és támogatja a helyi önkormányzat szándékait, célkitűzéseit.

Az így megfogalmazott célok az önkormányzat működésére, a közigazgatási ügyek döntésre való előkészítésével és végrehajtásával kapcsolatos feladatok ellátására, a T. Képviselő-testület által megfogalmazott feladatok végrehajtására terjednek ki.

A fentiek alapján a fenntartó önkormányzatok Képviselő-testületeinek évente meg kell határoznia a Közös Önkormányzati Hivatal stratégiai célkitűzéseit, amely a köztisztviselők teljesítményértékelésének alapját jelenti.

A teljesítménykövetelmények alapját képező célokat az alábbi főbb tárgykörök köré csoportosítva állítottam össze:

- A folyamatban levő pályázatok végrehajtásában, elszámolásában való közreműködés

- A Hivatalban az elektronikus ügyintézési folyamatok továbbfejlesztésével, az ASP-vel összefüggő feladatok felhasználói szintű, naprakész alkalmazása a napi munka során.

- A településképi rendeletek felülvizsgálata

Fentiek figyelembevételével teszek javaslatot a Közös Önkormányzati Hivatal 2020. évi stratégiai céljainak meghatározására.

Kérem a Tisztelt Képviselő-testületet a határozati javaslat elfogadására!

**Balatonberény, 2020. 01. 07.**

Mestyán Valéria sk.

címzetes főjegyző

**HATÁROZATI JAVASLAT**

1. **Balatonberény Község Önkormányzat Képviselő-testülete** a Balatonkeresztúri Közös Önkormányzati Hivatal 2020. évre szóló köztisztviselői teljesítménykövetelményeinek alapját képező stratégiai célokat a következők szerint határozza meg:
2. **Balatonberény településképe** védelmének helyi szabályairól szóló rendeletben foglalt településképi követelmények felülvizsgálata, és a Helyi Építési Szabályzattal való koherencia megteremtése.
3. A GDPR, adatvédelem biztosítása az önkormányzati és államigazgatási munka minden területén, a szükséges tájékoztatások közzététele
4. Egész évben, de elsősorban az idegenforgalmi szezonban a közösségi együttélés szabályairól szóló önkormányzati rendeletben foglalt előírások ellenőrzése, a település rendezettségének, az állampolgári jogkövető magatartásokra való ösztönzése.
5. A Képviselő-testületek munkatervéhez igazodóan a testületi ülések napirendi pontjai szerinti, valamint az egyéb testületi döntést igénylő ügyek megfelelő időben történő előkészítésében, szakszerű, jogszabályoknak megfelelő célszerűségi és gazdaságossági szempontokat is figyelembe vevő előterjesztésekkel a Képviselő-testületi döntés szakmai megalapozásának biztosítása.
6. A gazdálkodási tevékenységről, az önkormányzat költségvetésének időarányos teljesítéséről rendszeres tájékoztatás a döntéshozók számára.
7. Kintlévőségek behajtására a szükséges intézkedések megtétele, azonnali reagálás a halmozódás megelőzése érdekében
8. Az adóellenőrzés, hatékony működtetése, adóelkerülők felderítése, adóhátralékok csökkentése
9. A magánszálláshely szolgáltatással kapcsolatos megváltozott jogi környezetre tekintettel az idegenforgalmi adóellenőrzés megszervezése, az idegenforgalmi adóbevétel alakulását befolyásoló tényezők feltárása.
10. A jogszabályokban meghatározott adatszolgáltatási kötelezettség pontos teljesítése.
11. Az Önkormányzat 2020. évi költségvetésének végrehajtása során a szabályszerűség, célszerűség, hatékonyság és takarékos gazdálkodás biztosítása.
12. Az elektronikus ügyintézés minél szélesebb körben történő alkalmazásának elősegítése, a működtetéséhez szükséges technikai és jogi feltételek biztosítása.
13. A hatósági ügyek intézése során a szakszerűség, jogszerűség biztosítása, az eljárási határidők betartása.
14. A belső kontrollrendszer fejlesztésével az önkormányzat céljainak minél hatékonyabb megvalósítása.
15. A hivatal szervezetnél, az önkormányzatoknál végzett külső és belső ellenőrzések során feltárt hiányosságok pótlása, hibák kijavítása, az ellenőrzéseket követően tett intézkedések határidőben történő nyomon követésének, kontrolljának biztosítása.
16. A Képviselő-testület felkéri a jegyzőt, hogy az Önkormányzati Hivatal köztisztviselői 2020. évi egyéni teljesítménykövetelményeinek meghatározására intézkedjen.

Határidő: 2020. január 31.

Felelős: Mestyán Valéria címzetes főjegyző